b'\n_START_ARTICLE_\nKristian W\xc3\xa5hlin\n_START_SECTION_\nHistoria\n_START_PARAGRAPH_\nW\xc3\xa5hlin kiinnostui taiteesta ollessaan Schillerska skolanissa, joka on koulu G\xc3\xb6teborgin keskustassa. H\xc3\xa4n mainitsi varhaisiksi vaikuttajikseen romantiikan ja renessanssin maalarit kuten Caspar David Friedrich, Albrecht D\xc3\xbcrer ja Hieronymus Bosch. T\xc3\xa4n\xc3\xa4 aikana h\xc3\xa4n alkoi my\xc3\xb6s opiskella musiikkia._NEWLINE_17-vuotiaana W\xc3\xa5hlin alkoi soittaa kitaraa ja perusti yhtyeen Grotesque kouluyst\xc3\xa4v\xc3\xa4 Tomas Lindbergin (laulu), Alf Svenssonin (kitara) ja Tomas Erikssonin (rummut) kanssa. Grotesque hajosi 1990, ja j\xc3\xa4senet perustivat At the Gatesin, joka on yksi melodisen death metalin G\xc3\xb6teborg-tyylin kehitt\xc3\xa4jist\xc3\xa4. W\xc3\xa5hlin teki yhteisty\xc3\xb6t\xc3\xa4 Lindbergin ja muiden At the Gates -j\xc3\xa4senten kanssa lyhyen aikaa death metal -yhtye Liers in Waitissa, ja W\xc3\xa5hlin suunnitteli At the Gatesin merkkiteoksen Slaughter of the Soulin "ven\xc3\xa4l\xc3\xa4inen ikoni"-kansitaiteen._NEWLINE_At the Gatesin kanssa harjoittelurakennuksen jakanut Dissection tilasi W\xc3\xa5hlinin kuvituksia albumeita The Somberlain ja Storm of the Light\'s Bane varten; j\xc3\xa4lkimm\xc3\xa4inen esitteli pahamaineisen "viikatemiesratsastajan" keskell\xc3\xa4 lumista tundraa.  Norjalaisen black metal -yhtye Emperorin alkuunpaneva esikoisalbumi In the Nightside Eclipsesai my\xc3\xb6s W\xc3\xa5hlinin kansitaiteen. W\xc3\xa5hlin jatkoi urallaan kansitaiteiden tekoa eurooppalaisille death, black, doom, power ja goottimetalliyhtyeille 2000-luvulla._NEWLINE_W\xc3\xa5hlin vaikutti yhtyeiss\xc3\xa4 Liers in Wait ja Decollation, kunnes ne hajosivat 1990-luvun puoliv\xc3\xa4liss\xc3\xa4. Vuonna 1995 h\xc3\xa4n perusti goottimetalliyhtye Diaboliquen, jossa vaikutti j\xc3\xa4seni\xc3\xa4 h\xc3\xa4nen aiemmista yhtyeist\xc3\xa4\xc3\xa4n. Diabolique viimeisin albumi oli vuoden 2001 The Green Goddess, eik\xc3\xa4 yhtye ole julkaissut mit\xc3\xa4\xc3\xa4n sen j\xc3\xa4lkeen. W\xc3\xa5hlin teki yhteisty\xc3\xb6t\xc3\xa4 pitk\xc3\xa4aikaisen yst\xc3\xa4v\xc3\xa4ns\xc3\xa4 Lindbergin kanssa rockyhtyeess\xc3\xa4 The Great Deceiver, kunnes yhtye hajosi 2005 mutta palasi yhteen 2007. Lis\xc3\xa4ksi W\xc3\xa5hlin teki yhteisty\xc3\xb6t\xc3\xa4 Converge-laulaja Jacob Bannonin kanssa yhtyeen albumin Life is Wasted on the Living kansitaiteen kanssa.'